Man in kop geskiet in nóg 'n regstreekse video | Maroela Media
'n Man van die Amerikaanse deelstaat Texas veg om sy lewe in die waakeenheid van 'n Houston-hospitaal nadat 'n vrou hom tydens 'n regstreekse uitsending op Facebook met 'n handwapen in die kop geskiet het.
'n Video van dié voorval waarin Devyn Holmes (26) deur 'n vrou geskiet is, het soos 'n veldbrand op sosiale media versprei voordat die video deur Facebook se tegniese span verwyder is.
Die regstreekse video wys hoe drie persone in 'n motor sit toe die voorval gebeur het. 'n Onbekende man op die agterste sitplek van die motor gee die handwapen aan 'n vrou wat dan die wapen in die lug tussen haar en Holmes hou.
Die vrou rig dan die vuurwapen op die kamera, waarna Holmes haar hand vasgryp en sê: "Jy maak my senuagtig." Die vrou kyk dan in die kamera en sê aan Holmes: "Sê iets, b**ch." Sy trek dan die sneller en skiet die 26-jarige pa in die kop.
Die onbekende man en die vrou vlug daarna van die toneel terwyl Holmes baie bloed verloor en sukkel om asem te haal.
The Independent berig die vrou is intussen in hegtenis geneem omdat sy glo met bewyse gepeuter het. Sy het volgens die webwerf Click2Houston aan die polisie gesê sy was onder die indruk dat die vuurwapen nie gelaai was nie.
Volgens Amerikaanse polisieowerhede sal 'n jurie nou besluit of verdere aanklagte by die aanklagtestaat gevoeg gaan word.
Dié voorval volg kort nadat 'n 18-jarige vroeër vandeesweek sy vriend van dieselfde ouderdom in 'n regstreekse uitsending op Instagram doodgeskiet het. 'n Woordvoerder van die polisie het gesê die tiener, wat die skoot Maandagaand gevuur het, het aan ondersoekbeamptes gesê hy het per ongeluk sy vinger op die sneller geplaas en die geweer het afgegaan. Die slagoffer is dood voor paramedici by die huis opgedaag het. Die 18-jarige is in aanhouding en die ondersoek duur voort.
Het die mensdom mal geword? Alles vir sensasie en 5 minute se aandag al is dit hoe verkeerd.
Dit is nie ons mense nie.
Tekens van die laaste dae…. Liefhebbers van hulle self… Al die selfies en elke ou wil baie likes op sy goed he. Gevoelloos, gee nie om vir ander nie, en so kan ons aangaan…. Selfs die spotters wat se, ja ja ja, dis al jare so en die Here kom nog nie, is ook tekens en ons gaan dit net meer en meer hoor en sien. Vreeslik dat n lewe niks meer is nie. Vir die Here is n lewe kosbaar, ons is na Sy beeld gemaak, Sy asem in ons longe….jou broer se bloed roep van die aarde af na My…. Hy weet van elke moord, elke knie sal buig voor Hom en rekenskap gegee moet word.
Ek het die video clip gekyk en bevind…. ons kort meer van haar soort in SA. Sy kan ons dalk net `n guns of twee doen.